[{"text_idx": "#000005", "text": "16.35: Dianat ja Dodit vo\u0303ib viimase isale kuuluva Pariisi hotelli Ritz turvakaameras na\u0308ha fuajeesse sisenemas ja lifti poole ko\u0303ndimas. Dianal on seljas helehall pu\u0308kskostu\u0308u\u0308m ja ka\u0308es valge kandekott. Dodi on riietunud u\u0308leni musta. Neil on seljataga idu\u0308llilised u\u0308heksa pa\u0308eva Vahemere a\u0308a\u0308res, Dodi perele kuuluval jahtlaeval Jonikal. Liftikaamera ja\u0308a\u0308dvustuses toetub Diana seljaga liftinurka ja naeratab. Ta paistab o\u0303nnelik ja rahuolev."}, {"text_idx": "#000006", "text": "16.38: Kuulsat paarikest na\u0308hakse Keiserliku sviidi fuajees suundumas numbrituppa 102."}, {"text_idx": "#000007", "text": "17.37: Dodit na\u0308hakse sviidist lahkumas koos Diana turvamehe Trevor Rees-Jonesiga. Nad so\u0303idavad kahekesi mainekasse Repossi juveelia\u0308risse ja naasevad u\u0308heksa minuti pa\u0308rast. Fayedil on ka\u0308es poest pa\u0308rit bros\u030cu\u0308u\u0308r. Repossi to\u0308o\u0308taja toimetab hiljem Diana ja Dodi sviiti kaks so\u0303rmust."}, {"text_idx": "#000010", "text": "21:51: Diana ja Dodi naasevad Ritzi ning einetavad restoranis kuni kella 22.01ni."}, {"text_idx": "#000011", "text": "22.08: Henri Paul naaseb hotelli, sest tal on palutud staarikliente Dianat ja Dodit o\u0308o\u0308sel so\u0303idutada."}, {"text_idx": "#000012", "text": "22.20: Fayed ra\u0308a\u0308gib o\u0308ise valveadministraatoriga, kes po\u0308o\u0308rdub seeja\u0308rel Pauli ja veel kahe Ritzi autojuhi poole."}, {"text_idx": "#000013", "text": "22.30: Paul la\u0308heb Place Vendo\u0302me\u2019i platsile hotelli ees ja ra\u0308a\u0308gib va\u0308hemalt kolmel korral ko\u0303mupiltnikega, kes kuulsat paari seal varitsevad. Fotograafe oli hotelli la\u0308histel na\u0308htud alates kella 16st."}, {"text_idx": "#000015", "text": "23.51: Mercedes ja Range Rover saadetakse petteso\u0303itu tegema, kontrollimaks ootel pu\u0308sivate fotograafide reageeringut."}, {"text_idx": "#000016", "text": "00.06: Tumeda pintsaku ja valgete pu\u0308kstega Diana ja heleda tuulepluusiga Dodi lahkuvad Keiserlikust sviidist eesma\u0308rgiga so\u0303ita tagasi Dodi korterisse."}, {"text_idx": "#000017", "text": "00.10: Paarike ja\u0308a\u0308b turvamehe ja sohvri seltsis liftiga alla so\u0303ites turvakaamera lindile. Paistab, et nad naljatavad \u2013 Diana to\u0303stab ka\u0308e na\u0308o ette ja itsitab naerda. Nad saabuvad fuajesse, kus Dodi asetab ka\u0308e u\u0308mber Diana piha. Diana vo\u0303tab tal selja tagant ka\u0308est kinni. Nad valmistuvad hotellist lahkuma."}, {"text_idx": "#000018", "text": "00.20: Kuulus paar istub Mercedes Benz S-280sse, mida juhib Henri Paul. Pauli ko\u0303rvale istub Rees-Jones. Autole ja\u0308rgneb mootorratastel va\u0308hemalt kaks fotograafi. U\u0308helgi autos istujal pole turvavo\u0308o\u0308 kinni. Mo\u0303ni minut hiljem so\u0308o\u0308stab Mercedes Alma silla tunnelisse. Auto kiirus on umbes 100 km/h \u2013 lubatust kolm korda rohkem."}, {"text_idx": "#000019", "text": "00.25: Mercedes rammib 13. tunneliposti. Henri Paul ja Dodi saavad silmapilk surma. Lahkamisel selgub, et Paul oli pruukinud alkoholi kolm korda u\u0308le lubatud normi. Rees-Jones ja Diana on ra\u0308ngalt vigastatud. Esimesena saabub o\u0303nnetuspaigale fotograaf Romuald Rat."}, {"text_idx": "#000020", "text": "00.26: Noor kiirabiarst Frederic Mailliez so\u0303idab parajasti mo\u0308o\u0308da, kui ma\u0308rkab avarii teinud so\u0303idukit. Ta on o\u0303nnestuspaigal esimese arstina ja teeb esimese telefoniko\u0303ne vo\u0303imudele."}, {"text_idx": "#000021", "text": "00.28\u201300.30: Saabuvad kaks esimest politseinikku. Nad hakkavad kogunevate ko\u0303mufotograafide eest o\u0303nnetuspaika isoleerima. Diana on siis veel elus ja ko\u0303mupiltnikud u\u0308ritavad temast fotosid teha."}, {"text_idx": "#000022", "text": "00.32: Saabuvad tuleto\u0303rje- ja kiirabiautod. Kaheksa ko\u0303mupiltnikku vahistatakse o\u0303nnetuspaigal ja viiakse ku\u0308sitlemisele."}, {"text_idx": "#000024", "text": "01.25: Kiirabiauto printsessiga lahkub haigla suunas. Diana on juba u\u0308le elanud infarkti."}, {"text_idx": "#000025", "text": "01.55: Diana kiirabiauto peatub viieks minutiks, et meedikud saaksid talle adrenaliini su\u0308stida."}, {"text_idx": "#000026", "text": "02.06: So\u0303iduk jo\u0303uab viimaks Pitie\u0301- Salpe\u0302trie\u0300re\u2019i haiglasse. Dianale tehakse ligi kaks tundi otsest su\u0308damemassaaz\u030ci."}, {"text_idx": "#000027", "text": "04.00: Printsess Diana tunnistatakse surnuks. Ainsana ja\u0308a\u0308b o\u0303nnetuses ellu tema turvamees."}, {"text_idx": "#000029", "text": "Mohamed al-Fayed ei leppinud Prantsuse kohtu otsusega, et tema poja ja Diana surma po\u0303hjustas autojuht Henri Pauli joove ning sellest johtunud u\u0308lema\u0308a\u0308rane kihutamine. Dodi isa usub endistviisi: Diana tapeti, et ta ei saaks tema moslemist pojaga abielluda."}, {"text_idx": "#000030", "text": "Prantsuse kohus vabastas ko\u0303mufotograafid ko\u0303igist su\u0308u\u0308distustest. Briti kohus pani piltnikele su\u0308u\u0308ks liiklusohtliku olukorra tekitamist, kuid ei leidnud ma\u0308rke vandeno\u0303ust, milles Fayed ta\u0308nini veendunud on."}, {"text_idx": "#000031", "text": "Mohamed al-Fayed on Diana ja Dodi surmast saadik va\u0308itnud, et armupaar tapeti kuninganna Elizabeth II abikaasa prints Philipi ja nende poja, Diana endise mehe prints Charlesi korraldusel. Vereto\u0308o\u0308 olevat ta\u0308ide viinud salateenistus MI6, mis lavastas Pariisi tunnelis autoo\u0303nnetuse. \u201eMa tean isegi nende MI6 agentide nimesid, kes mo\u0303rvas osalesid,\u201d kinnitas ta 2003. aasta intervjuus."}, {"text_idx": "#000032", "text": "Fayedi so\u0303nul olevat kuningakoda iga hinna eest pu\u0308u\u0308dnud Diana ja moslemist Dodi abiellumist a\u0308ra hoida. Harrodsi ja Ritzi omanik va\u0308itis, et paaril oli plaanis pa\u0308rast Pariisist lahkumist oma kihlusest teatada. Kihlaso\u0303rmuse soetas Dodi surmaeelsel o\u0303htul Repossi a\u0308rist. Lisaks kinnitas ta, et Diana oli tema pojast rase. Printsess o\u0308elnud seda talle telefoniko\u0303nes tund enne trago\u0308o\u0308diat. Selle lapse su\u0308ndimine aga olevat olnud Briti kuningakojale vastuvo\u0303etamatu."}, {"text_idx": "#000033", "text": "Vandeno\u0303uteooria kohaselt balsameeriti Diana surnukeha Pariisi haiglas nii kiiresti just selleks, et rasedust varjata. Tegelikult oli surnukeha hakanud leitsakus lagunema. Lahang na\u0308itas Prantsuse vo\u0303imude kinnitusel, et jutt Diana lapseootusest ei vastanud to\u0303ele. Ka mitmed tunnistajad ro\u0303hutasid: Diana vo\u0303ttis rasedusvastaseid tablette ja tal oli vahetult enne hukkumist menstruatsioon."}, {"text_idx": "#000034", "text": "Diana kauane u\u0308lemteener Paul Burrell va\u0308itis hiljem, et Diana oli talle kaks pa\u0308eva enne surma pihtinud: Dodi kinkis talle so\u0303rmuse, mis sobis komplektiga, mille kavaler oli talle varem andnud. Kuid see polnud kihlaso\u0303rmus, kinnitas Diana, ja hingas kergendatult va\u0308lja. Tal polevat olnud mingit tahtmist Dodiga kihluda. Ka printsessi kauane erasekreta\u0308r va\u0308itis hiljuti, et Dodi olnud abieluikkest vabanenud Dianale vaid suveromanss."}, {"text_idx": "#000035", "text": "Fayed va\u0308itis, et Diana kartis oma elu pa\u0308rast ja pihtis talle sellest. Ka Diana kauane u\u0308lemteener Paul Burrell kinnitas: Diana oli veendunud, et keegi kavatseb talle autoavarii korraldada. Seda olevat Diana ra\u0308a\u0308kinud juba kaks aastat enne surma. Printsessi hirmust annab tunnistust kiri, mille ta kirjutas oma usaldusisikule Burrellile 1996. aasta oktoobris. \u201ePraegune faas mu elus on ko\u0303ige ohtlikum,\u201d va\u0308itis Diana paar kuud pa\u0308rast tema ja Charlesi abielulahutuse jo\u0303ustumist. Keegi, kelle nime kirja avaldanud Daily Mirror laimusu\u0308u\u0308distust kartes ei tru\u0308kkinud, \u201eplaanib minu autoga o\u0303nnetust, pidurite u\u0308lesu\u0308tlemist ja ra\u0308nka peatraumat, et Charles saaks vabalt abielluda\u201d. Diana oli veendunud, et Charles ei saa oma ammuse armukese Camilla Parker-Bowlesiga tema eluajal paari astuda, kartes avalikkuse hukkamo\u0303istu. Walesi prints ja Camilla abiellusid 2005. aasta aprillis."}, {"text_idx": "#000036", "text": "1999. aastal lubas Fayed miljon naelsterlingit sellele, kes aitab tal leida Diana ja Dodi surmaso\u0303idus osaleda vo\u0303inud salapa\u0308rase valge Fiat Uno. Prantsuse vo\u0303imude uurimine na\u0308itas, et Mercedes oli enne o\u0303nnetust to\u0303epoolest kergelt kokku po\u0303rganud valge Fiatiga. Kontrolliti lausa 40 000 seda marki ja va\u0308rvi autot, kuid o\u0303iget masinat pole siiani leitud."}, {"text_idx": "#000037", "text": "2006. aasta detsembris avalikustati lord Stevensi juhitud Briti erikomisjoni raport, mis to\u0303rjus ko\u0303ik vandeno\u0303uteooriad: \u201ePrintsess Diana ja\u0308a\u0308nuks ellu, kui ta oleks kinnitanud turvavo\u0308o\u0308.\u201c"}, {"text_idx": "#000039", "text": "Britid ei kutsunud Dianat asjata su\u0308damete printsessiks \u2013 ta tegutses va\u0308simatult sadade heategevusfondide eesotsas ja ei peljanud kallistada aidsihaigeid, demonstreerimaks: me ko\u0303ik oleme u\u0308hesugused inimesed. Walesi printsess oli Briti kuningakojas harukordne ka oma avameelsuse poolest. Diana ra\u0308a\u0308kis 1995. aasta intervjuus nii su\u0308nnitusja\u0308rgsest depressioonist, oma abielu purunemisest kui ka stressi to\u0303ttu tekkinud so\u0308o\u0308misha\u0308irest."}, {"text_idx": "#000040", "text": "Su\u0308damete printsess oleks oma poegade u\u0308le uhke. Printsid William ja Harry ja\u0308tkavad visiite kodutute varjupaika, kuhu ema oli neid va\u0308ikeste poistena viinud ning teevad koosto\u0308o\u0308d mitmete teiste Diana heategevusorganisatsioonidega. Brittide silmis u\u0308lipopulaarsed printsid on vo\u0303tnud oma su\u0308dameasjaks noorte vaimse tervise edendamise. Noorem vend Harry tunnistas hiljuti, et surus emast ilma ja\u0308a\u0308des leina ligi kaksku\u0308mmend aastat alla ning muutus seeto\u0303ttu agressiivseks ja eneseha\u0308vituslikuks. U\u0308htlasi kannatas Harry a\u0308revushoogude all. Probleemid hakkasid lahenema alles siis, kui Harry neid psu\u0308hhiaatri ja la\u0308hedastega arutas. \u201eOlen ilmselt mitu korda olnud kokkuvarisemise a\u0308a\u0308rel,\u201c pihtis ta ning kutsus ko\u0303iki u\u0308les mitte oma hingeha\u0308dasid ha\u0308benema. \u201eOlen oma nahal tundnud, et kui hakkad kord juba ra\u0308a\u0308kima, siis mo\u0303istad, et oled tegelikult pa\u0308ris suure klubi liige.\u201c"}]